CELEX: 62022TN0116
Language: fi
Date: 2022-03-03 00:00:00
Title: Asia T-116/22: Kanne 3.3.2022 – Belavia v. neuvosto

25.4.2022   
            
            
               FI
            
            
               Euroopan unionin virallinen lehti
            
            
               C 171/42
            
         
      Kanne 3.3.2022 – Belavia v. neuvosto
      (Asia T-116/22)
      (2022/C 171/58)
      Oikeudenkäyntikieli: englanti
      
         Asianosaiset
      
      
         Kantaja: Belavia – Belarusian Airlines AAT (Minsk, Valko-Venäjä) (edustajat: asianajajat N. Tuominen ja L. Engelen)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Valko-Venäjän tilanteen johdosta määrättävistä rajoittavista toimenpiteistä annetun päätöksen 2012/642/YUTP täytäntöönpanosta 2.12.2021 annetun neuvoston täytäntöönpanopäätöksen (YUTP) 2021/2025 (1) ja Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta 2.12.2021 annetun neuvoston täytäntöönpanoasetuksen (EU) 2121/2124 (2) ja
               
            
                  —
               
               
                  velvoittamaan neuvoston korvaamaan kantajan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että neuvosto on tehnyt ilmeisen arviointivirheen tukeutuessaan riidanalaisissa toimenpiteissä kantajan nimeämiseksi ilmoitettuihin tosiasiallisesti virheellisiin syihin. Tätä vahvistaa se seikka, että kantaja tosiasiassa itse antoi neuvostolle yksityiskohtaisia tietoja, jotka osoittavat vääriksi syyt sen nimeämiselle, kun se tuli tietoiseksi vääristä uutisista, jotka sisälsivät tällaista julkaistua tietoa.
               
            
                  2)
               
               
                  Toinen kanneperuste, joka perustuu siihen, että riidanalaiset toimenpiteet eivät täytä yksilöllisten seuraamusten asettamiseksi vaadittua näyttöä. Neuvosto on soveltanut lainvastaisia toimenpiteitä pyrkiessään käyttämään yksilöllisiä toimenpiteitä valtio-omisteisen yrityksen liiketoimintojen ja voittojen rajoittamisen tavoitteen saavuttamiseksi.
               
            
         (1)  EUVL L 430, s. 16.
      
         (2)  EUVL L 430, s. 1.